CELEX: 62009CA0140
Language: el
Date: 2010-06-10 00:00:00
Title: Υπόθεση C-140/09: Απόφαση του Δικαστηρίου (τέταρτο τμήμα) της 10ης Ιουνίου 2010 [αίτηση του Tribunale di Genova (Ιταλία) για την έκδοση προδικαστικής αποφάσεως] — Fallimento Traghetti del Mediterraneo SpA κατά Presidenza del Consiglio dei Ministri (Κρατικές ενισχύσεις — Επιδοτήσεις χορηγούμενες σε επιχειρήσεις θαλάσσιων μεταφορών που υπέχουν υποχρεώσεις δημόσιας υπηρεσίας — Εθνική νομοθεσία προβλέπουσα τη δυνατότητα χορηγήσεως προκαταβολής πριν την έγκριση συμβάσεως)

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/9
            
         Απόφαση του Δικαστηρίου (τέταρτο τμήμα) της 10ης Ιουνίου 2010 [αίτηση του Tribunale di Genova (Ιταλία) για την έκδοση προδικαστικής αποφάσεως] — Fallimento Traghetti del Mediterraneo SpA κατά Presidenza del Consiglio dei Ministri
   (Υπόθεση C-140/09) (1)
   
   (Κρατικές ενισχύσεις - Επιδοτήσεις χορηγούμενες σε επιχειρήσεις θαλάσσιων μεταφορών που υπέχουν υποχρεώσεις δημόσιας υπηρεσίας - Εθνική νομοθεσία προβλέπουσα τη δυνατότητα χορηγήσεως προκαταβολής πριν την έγκριση συμβάσεως)
   2010/C 209/12
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Genova
   
      Διάδικοι στην υπόθεση της κύριας δίκης
   
   Fallimento Traghetti del Mediterraneo SpA
   κατά
   Presidenza del Consiglio dei Ministri
   
      Αντικείμενο
   
   Αίτηση για την έκδοση προδικαστικής αποφάσεως — Tribunale di Genova — Κρατικές ενισχύσεις — Συμβατό με τα άρθρα 86 έως 88 ΕΚ ενός εθνικού νόμου που προβλέπει τη δυνατότητα χορηγήσεως κρατικών ενισχύσεων σε επιχειρήσεις θαλάσσιων μεταφορών στις οποίες έχει ανατεθεί η εκτέλεση συμβάσεων δημόσιας υπηρεσίας χωρίς να έχει συναφθεί σχετική συμφωνία μεταξύ των επιχειρήσεων αυτών και της διοικήσεως και χωρίς να έχουν καθοριστεί επακριβή κριτήρια προς αποτροπή του κινδύνου στρεβλώσεων του ανταγωνισμού
   
      Διατακτικό
   
   Το δίκαιο της Ένωσης έχει την έννοια ότι επιδοτήσεις χορηγούμενες υπό τις περιστάσεις της διαφοράς της κύριας δίκης, βάσει εθνικής ρυθμίσεως η οποία προβλέπει τη χορήγηση προκαταβολής πριν την έγκριση συμβάσεως, συνιστούν κρατικές ενισχύσεις εφόσον οι επιδοτήσεις αυτές είναι ικανές να επηρεάσουν το εμπόριο μεταξύ κρατών μελών και νοθεύουν ή απειλούν να νοθεύσουν τον ανταγωνισμό, γεγονός που απόκειται στο εθνικό δικαστήριο να εξακριβώσει.
   
      (1)  ΕΕ C 153 της 4.7.2009.